הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 1, 2020-06-01 11:05

איתן גינזבורג: שלום לכולם, אני מתכבד לפתוח ישיבה ראשונה של ועדה מיוחדת, היא באמת מיוחדת לעניין נגיף הקורונה החדש ולבחינת היערכות המדינה למגפות ולרעידות אדמה.

איתן גינזבורג: הוראות סעיף 6(א)1 לתקנון הכנסת קובע – ש"וועדה תבחר מבין חבריה לפי המלצת ועדת הכנסת את יושב-ראש הוועדה".

איתן גינזבורג: במקרה הזה, המלצנו על יושבת-ראש הוועדה, השר לשעבר יפעת שאשא ביטון, לכהן כיושבת-ראש הוועדה.

איתן גינזבורג: אני חייב לספר לכם, שלא ראיתי יושבת-ראש ועדה מיועדת שכל כך רוצה להקים את הוועדה שלה.

איתן גינזבורג: כל כך מתאמצת, אדוני יושב-ראש הכנסת, שזה יגיע לדיון מהר, כי יש לה הרבה מאוד דברים להספיק, והרבה מאוד דברים לדון בהם.

איתן גינזבורג: אז מה שנקרא – הטורבו כבר כנראה עבר מהממשלה לתוך הוועדה.

איתן גינזבורג: לאור החיוניות והרצון לפעול כבר מיד כדי לשלוח סדר-יום, אני ממליץ בפני חברי הוועדה, כמצוות הוועדה המסדרת, לבחור בחברת הכנסת שאשא ביטון לכהן כיושבת-ראש הוועדה.

איתן גינזבורג: מי בעד? ירים את ידו.

איתן גינזבורג: בעד – רוב

איתן גינזבורג: פה אחד.

איתן גינזבורג: בהצלחה רבה, יפעת, בתפקידך.

איתן גינזבורג: יש לך באמת ועדה עם אתגרים גדולים מאוד.

איתן גינזבורג: מאוד גדולים, בעיקר לראות איך אנחנו נערכים למשברים הבאים.

איתן גינזבורג: הקורונה – זה תמרור אזהרה ענק שנמצא בפנינו.

איתן גינזבורג: המגפות הבאות הן אויבות שאנחנו לא מכירים ועוד לא יודעים.

איתן גינזבורג: רעידות אדמה שמדברים עליהן כבר למעלה מעשור, זה כנראה יהיה הקורונה הבא, כמו שאנחנו לא ידענו אם יש מספיק מכונות הנשמה, ואנחנו לא בטוחים שיש מספיק מנופים ותשתיות וכו'.

איתן גינזבורג: אנחנו לא יודעים את מה שאנחנו לא יודעים, זה בטוח, יואל.

איתן גינזבורג: אני מאחל לך הרבה מאוד הצלחה.

איתן גינזבורג: אני מבקש שתתפסי את מקום מושבך כיושבת-ראש הוועדה.

יפעת שאשא ביטון: תודה רבה לך.

איתן גינזבורג: יושב-ראש הכנסת מבקש לברך אותך.

איתן גינזבורג: בבקשה, אדוני היושב-ראש.

יריב לוין: בוקר טוב לכולם, יפעת, המון ברכות.

יריב לוין: אני חושב זה לא יהיה מוגזם לומר שעיני כל אזרחי המדינה נשואות לוועדה הזו.

יריב לוין: הנושא הזה הוא באמת אולי הנושא שנמצא בראש סדר היום הציבורי.

יריב לוין: הנושא שמעסיק יותר מכל דבר אחר כרגע את אזרחי ישראל.

יריב לוין: הוא נושא שלצערנו לא מדלג על אחד, ולא מבחין בין קבוצות אוכלוסייה שונות, ובין אזורים גיאוגרפים.

יריב לוין: אני חושב שהיכולת של הוועדה הזו לבוא עם התובנות שלה והבקרה שלה, ולהיכנס לתוך העניין הזה, תשפיע במידה רבה מאוד על היכולת של מדינת ישראל גם להיחלץ מההתמודדות מהנגיף הנוכחי, וגם על היכולת שלנו להיערך לקראת אירועים כאלה שעלולים, לצערנו, להתרחש גם בעתיד.

יריב לוין: אני חושב שאת מביאה איתך לכאן לא רק את העוצמות והנחישות לעשות – כמו שאיתן היטיב לתאר קודם, אלא גם הרבה מאוד ניסיון.

יריב לוין: גם מעבודה פרלמנטרית יוצאת דופן שעשית כאן בקדנציה שהיא כבר לא הקודמת, באופן מעשי הייתה הקודמת, וגם כמובן, בתפקיד שלך כשרה בממשלה במשרד מורכב ובתקופה לא פשוטה של מעבר.

יריב לוין: אני אמרתי לך לא פעם שהכהונה שלך היא בדרך כלל סגולה לאריכות חיי המוסד שבראשו את עומדת.

יריב לוין: כאשר נשבעת כשרה, אמרו, טוב, זה לכמה ימים.

יריב לוין: זה נמשך תקופה לא מבוטלת בכלל.

יריב לוין: אין לי ספק שגם כאן הוועדה הזו, שהיא ועדה חדשה, הולכת להישאר איתנו ולהשפיע על חיינו באופן משמעותי ולמשך זמן.

יריב לוין: אז אני באמת רוצה לאחל לך הצלחה ענקית – בטוח שכך יהיה.

יריב לוין: באמת, לקוות שמכאן תצאנה לא רק תובנות חשובות, אלא אולי אפילו בשורות טובות.

יפעת שאשא ביטון: אמן.

יפעת שאשא ביטון: תודה רבה.

יפעת שאשא ביטון: קודם כל, תודה רבה היושב-ראש, ותודה רבה לך, חבר הכנסת גינזבורג.

יפעת שאשא ביטון: הוועדה הזו היא באמת מאוד משמעותית בסדר היום של החברה הישראלית, ואנחנו באמת מתכוונים לקחת את זה ביראת קודש, גם תוך הסתכלות על התהליך שעברנו.

יפעת שאשא ביטון: לשמר את מה שהצליח.

יפעת שאשא ביטון: להפיק לקחים על דברים שאנחנו יכולים לעשות קצת אחרת.

יפעת שאשא ביטון: אנחנו בעצם קיבלנו כולנו בהפתעה את נגיף הקורונה לא רק בישראל, אלא בכלל בעולם.

יפעת שאשא ביטון: גם היום אנחנו עדיין לא מכירים עד הסוף את ההתנהגות שלנו, ואנחנו יודעים יותר ממה שידענו לפני חודשיים, ועם זה אנחנו נלך להיערכות לגל השני.

יפעת שאשא ביטון: חשוב מאוד לזכור שהגל הראשון עוד כאן.

יפעת שאשא ביטון: זאת אומרת, יש איזושהי נטייה לחשוב שזה חלף, אבל ה- - - שנשארו הן לא רק כלכליות וחברתיות, כמו שנהגנו לחשוב, אלא גם בריאותיות.

יפעת שאשא ביטון: אנחנו רואים שיש עוד התפרצויות במוקדים שונים.

יפעת שאשא ביטון: אנחנו עדיין צריכים להתמודד עם זה.

יפעת שאשא ביטון: אני יכולה להבטיח לכם שאנחנו נעשה את הכול כדי להביא את הבשורה לעם ישראל מבחינת ההיערכות הנכונה.

יפעת שאשא ביטון: מבחינת ההסברה.

יפעת שאשא ביטון: מבחינת זה שאנחנו נהיה מוקד לכל השאלות והדברים שהם לפעמים נמצאים בחוסר ודאות ומחלישים לנו את היכולת שלנו לשמר את שיגרת החירום.

יפעת שאשא ביטון: לצד זה, יש לי גם בקשה.

יפעת שאשא ביטון: אנחנו נעשה את זה גם באופן פורמלי.

יפעת שאשא ביטון: אני מאוד מכבדת את עבודת הכנסת.

יפעת שאשא ביטון: ככזו, אני מצפה שכל ועדה באמת תיגע בסמכויות ובסוגיות שבסמכותה.

יפעת שאשא ביטון: לכן אני אשמח שכל מה שקשור לקורונה יהיה כאן כדי שאנחנו לא נייצר כפילויות.

יפעת שאשא ביטון: שלא נזמין לכאן אנשים פעם אחר פעם לאותו דיון ואותו נושא.

יפעת שאשא ביטון: בשיתוף פעולה איתכם, אני לפחות מהצד שלי מוכנה להתחייב שככה אנחנו ננהג.

יפעת שאשא ביטון: תודה רבה לכם.

יפעת שאשא ביטון: שיהיה בהצלחה לכולם.

יפעת שאשא ביטון: בבקשה, חבר הכנסת משה אבוטבול.

משה אבוטבול: נעים מאוד לצוות שכותב, חבר הכנסת משה אבוטבול.

משה אבוטבול: ראשית, אני רוצה לברך את כניסתך לתפקיד כיושבת-ראש הוועדה.

משה אבוטבול: אני שמח שגם בחרו במישהי רצינית שגם שימשה כשרה, ויודעת בדיוק את המורכבות של משרדי הממשלה.

משה אבוטבול: אני, בניגוד לאחרים, שימשתי כאן בוועדה הקודמת שהייתה, שהיה היושב-ראש עופר שלח, כך שיש לי באמת קצת מהזיכרון הארגוני המצטבר.

משה אבוטבול: היינו גם בסיורים.

משה אבוטבול: העלנו, אפשר לומר, מאות אנשים שדיברו על המשבר של הקורונה.

משה אבוטבול: אני חושב שזה דבר שהיום יהיה על סדר שולחנה של המדינה, של הבית, של הממשלה.

משה אבוטבול: וכמובן, של הוועדה, לצערנו, עוד הרבה זמן.

משה אבוטבול: או לדון בדברים העכשוויים שקורים, או לדון בהשלכות שיהיו, או להסיק מסקנות מאותם דברים.

משה אבוטבול: כך שידייך יהיו מלאות ועמוסות בעבודה.

משה אבוטבול: אני באמת רוצה לאחל לך המון הצלחה בתפקיד.

משה אבוטבול: אני כמובן לשירותכם.

משה אבוטבול: כבר מחר מתחילה העבודה, הבנתי.

משה אבוטבול: צריכים להגיע עם בגדי עבודה, להתחיל לעבוד...

משה אבוטבול: אני באמת רוצה לאחל לך המון הצלחה.

משה אבוטבול: צר לי שאני עכשיו צריך לרוץ לוועדת החינוך, גם שם אני חבר, וגם שם צריך לאשר את היושב-ראש.

משה אבוטבול: אבל אנחנו בגלל שניתן את כל הכוח להצלחת הוועדה, אני בטוח שחשוב – אני אומר את זה, באמת חשוב, שחברי הוועדה ייקחו וייטלו את הדוחות שהוצאנו מהוועדות הקודמות, זה ייקל עליכם הרבה לדעת ולהבין מה היו ההתייחסויות.

משה אבוטבול: עובר לעשייתם באותם רגעים עם הנושא של הבדיקות.

משה אבוטבול: לא אומר שחייבים לאמץ את הדברים, גם אני לא אימצתי שם חלקים שראיתי בהם קצת קטע פוליטי.

משה אבוטבול: אבל יש הרבה תובנות טובות וחשובות שיכולות לתת לנו ארגז כלים כדי לדעת מה היה בזמן אמת בתקופה הקשה יותר מאשר היום.

משה אבוטבול: מאחל לך המון הצלחה.

משה אבוטבול: תודה רבה.

משה אבוטבול: אני כראש רשות לשעבר, 10 שנים בבית-שמש, בניתי 40 אלף יחידות דיור בעיר בית-שמש, צר לי שלא זכיתי גם להכיר אותך בתפקיד הקודם.

משה אבוטבול: אבל אני בטוח שעשית המון דברים טובים לעם ישראל.

משה אבוטבול: תודה רבה.

יפעת שאשא ביטון: תודה רבה לך.

יפעת שאשא ביטון: אני רק אומר שאני לקחתי את כל חומרי הוועדה הקודמת.

יפעת שאשא ביטון: קראתי את הכול.

יפעת שאשא ביטון: באמת, יש חלקים שאפשר להתחבר יותר, אחרים פחות.

יפעת שאשא ביטון: אבל בהחלט זה בסיס טוב לדיון.

יפעת שאשא ביטון: אני רק אומר לכם לפני שאני אתן לחברת הכנסת קטי שטרית, ולחבר הכנסת רזבוזוב להתייחס.

יפעת שאשא ביטון: הוועדה תעסוק גם בנושא של הגל הראשון, באמת, לבחון את ההתמודדות שהייתה בגל הראשון.

יפעת שאשא ביטון: זה לא סוד, ואני יודעת שלפעמים נדמה שהדעות חלוקות, אבל זה לא סוד שמדינת ישראל התמודדה בצורה מצוינת בבלימה של הנגיף.

יפעת שאשא ביטון: אנחנו רואים את זה גם ממדינות אחרות שמסתכלות עלינו, ומאמצות הרבה מאוד מהצעדים שאנחנו עשינו בבלימה בעצם של המגפה.

יפעת שאשא ביטון: זה נכון שגם לקראת האסטרטגיה של היציאה מהחירום וחזרה לשיגרה, יש דברים שאנחנו יכולים ללמוד מהם ולעשות אותם בצורה קצת יותר מדויקת אולי, קצת יותר נכונה, קצת יותר טובה.

יפעת שאשא ביטון: אבל שוב, צריך לזכור שאנחנו ניהלנו אירוע מתגלגל.

יפעת שאשא ביטון: אף אחד בעולם לא ידע בפני מה הוא עומד.

יפעת שאשא ביטון: גם היום, אנחנו יודעים יותר, אבל אנחנו לא יודעים עד הסוף – ראו ערך הנושא של חום, העניין של עונה, שאמרו – אולי בקיץ זה קצת יבלום את כל המגפה, ואנחנו רואים.

יפעת שאשא ביטון: תראו, במצרים מה קורה.

יפעת שאשא ביטון: תראו כאן בישראל מה קורה.

יפעת שאשא ביטון: לכן אנחנו נצטרך לנתח את הדברים באמת ברמה יום יומית.

יפעת שאשא ביטון: אנחנו כמובן ניערך לגל השני.

יפעת שאשא ביטון: כל ההכנה של תרחישי ייחוס, בנייה של מודל של ניהול סיכונים כלכלי מול בריאותי.

יפעת שאשא ביטון: אנחנו נעקוב בצורה הדוקה אחר החלטות הממשלה והיישום שלהן בעיקר בכל מה שקשור לבעלי עסקים.

יפעת שאשא ביטון: אנחנו חייבים לעזור להם להרים את הראש מעל המים, ולוודא שכל מה שהתחייבנו אכן קורה.

יפעת שאשא ביטון: אנחנו נכניס לכאן ערך נוסף, אולי זה מתחבר אליך ברשויות המקומיות של החוסן החברתי.

יפעת שאשא ביטון: איך אנחנו יכולים לייצר חוסן חברתי שיעזור לנו להתמודד בצורה טובה יותר, בין אם זה עם הקורונה, בין אם זה עם מגפות אחרות.

יפעת שאשא ביטון: המקום של השלטון המקומי בתוך ההתמודדות הזו - - -

משה אבוטבול: אל תשכחי לקחת אותנו גם קצת לסיורים.

יפעת שאשא ביטון: בוודאי.

יפעת שאשא ביטון: זה הדבר הבא.

יפעת שאשא ביטון: כמובן שאנחנו נקיים סיורים בשתי רמות.

יפעת שאשא ביטון: פעם אחת – כדי לבחון את ההיערכות, בעיקר מערכת הבריאות ואחרות, וגם לראות איך מיישמים את החזרה לשגרה בפועל, תוך שמירה על כל הכללים, ההנחיות שניתנות של הריחוק החברתי, של ההיגיינה, ושל דברים נוספים.

יפעת שאשא ביטון: אני בטוחה שאתם תהיו שותפי אמת כאן.

יפעת שאשא ביטון: בזכות השותפות הזאת, אנחנו גם נצליח לעשות את הדברים האלה.

יפעת שאשא ביטון: תודה.

קטי קטרין שטרית: פשוט חייבת.

קטי קטרין שטרית: הגעתי מוועדת כספים, אבל אני גם חייבת לרוץ לוועדת חינוך, כי אני מרכזת שם את הסיעה.

קטי קטרין שטרית: היה חשוב לי להגיע.

קטי קטרין שטרית: קודם כל, לאחל לך בהצלחה.

קטי קטרין שטרית: אני בטוחה שההצלחה שלך היא ודאית וברורה, מפני שמניסיון, אני יודעת כמה את מקצועית.

קטי קטרין שטרית: כמה את יעילה, וכמה את תביאי לוועדה הזו גם את הנועם שקצת היה חסר בפעם הקודמת.

קטי קטרין שטרית: כי בפעם הקודמת זה היה יותר פוליטי, ואצלך, זה יהיה יותר מקצועי.

קטי קטרין שטרית: אני בטוחה שמכאן ייצאו רק דברים ליצירה.

קטי קטרין שטרית: זאת אומרת, היזמות שיש בתוכך, היזמות שיש בתוכך, היצירה שיש בתוכך, יקבלו פה בוועדה הזו נופך אחר לגמרי, ונפח אחר לגמרי.

קטי קטרין שטרית: אני בטוחה שתצליחי.

קטי קטרין שטרית: אני מאחלת לך שתצליחי.

קטי קטרין שטרית: אני ביקרתי, אפרופו, הצעה אחרונה של חבר הכנסת אבוטבול.

קטי קטרין שטרית: אני ביקרתי במחלקת קורונה בהדסה עין כרם.

קטי קטרין שטרית: זו חוויה בלתי רגילה לראות שם, לחזק את הצוות שעובד.

קטי קטרין שטרית: התחושה הייתה שכאשר אתה נכנס לשם, מלבישים אותך כאילו אתה הולך לחלל החיצון.

קטי קטרין שטרית: פשוט שם אתה רואה מה ההבדל בין החיים של לפני הקורונה, שזה פרוזדור, לבין החיים עם הקורונה, שזה בעצם ממש שינוי עצום שלנו.

קטי קטרין שטרית: אני פה לרשותך.

קטי קטרין שטרית: היה חשוב לי מאוד לציין שהוועדה הזו, להערכתי, היא היום החשובה ביותר במדינה, מפני שפה באמת אני חושבת שאנחנו נתרום ואנחנו נפעל לטובת המדינה, לטובת מה שקורה.

קטי קטרין שטרית: צדקת כאשר אמרת שראש הממשלה ומשרד הבריאות, ושר הבריאות לשעבר ניהלו את כל המשבר הזה בצורה הטובה ביותר.

קטי קטרין שטרית: אני בטוחה שבעזרתך, ובסיועך גם זה ימשיך הלאה.

קטי קטרין שטרית: אני ממש מתנצלת, כי אני חייבת לרוץ לוועדת חינוך.

קטי קטרין שטרית: השבוע הזה יהיה קצת משוגע מבחינת הריצות שלנו.

קטי קטרין שטרית: אבל אני מאמינה שהלאה זה יהיה יותר טוב.

קטי קטרין שטרית: בהצלחה, יפעת היקרה.

קטי קטרין שטרית: יפעת חברתי היקרה.

קטי קטרין שטרית: אנחנו פה נעשה עבודה, אין צל של ספק.

קטי קטרין שטרית: כל טוב.

יפעת שאשא ביטון: תודה רבה.

יפעת שאשא ביטון: בהצלחה.

יואל רזבוזוב: אני אצטרף לברכות.

יואל רזבוזוב: אני חושב שהוועדה הזאת בימים אלו היא אחת החשובות.

יואל רזבוזוב: היא חולשת על המון תחומים, באמת, אין סוף של תחומים שאנחנו אמורים להתעסק כאן בוועדה.

יואל רזבוזוב: אני דווקא לא חושב שמה שחברת הכנסת קטי שטרית אמרה, שהוועדה הקודמת הייתה פוליטית.

יואל רזבוזוב: אני חושב שאין פה פוליטיקה, טעויות שנעשו אסור לטאטא אותן מתחת לשטיח.

יואל רזבוזוב: אני כן חושב שצריך להרים את הסוגיות הכואבות, למרות שהן יכולות להיות כואבות.

יואל רזבוזוב: כשצריך לפרגן, אנחנו גם נדע לפרגן.

יואל רזבוזוב: אבל אני רוצה להגיד לך, שמהניסיון שלי דווקא בוועדה הזו, ממה שהיה לפני זה בכנסת או המעבר, כן אפשר להזיז בה דברים, כמו שעשינו דיון בנושא הספורט והצלחנו להזיז.

יואל רזבוזוב: הצלחנו והורדנו מגבלות, והחזרנו את הספורטאים, ואת הספורטאים האולימפיים מיד יום אחרי הוועדה.

יואל רזבוזוב: באותו יום כבר הוציאו את התו הסגול הספורטאים.

יואל רזבוזוב: מינו רפרנט ממשרד הבריאות, וכל זה קרה בוועדה.

יואל רזבוזוב: לפני כן, אף אחד לא דיבר על זה.

יואל רזבוזוב: אז כן אפשר להזיז כאן דברים.

יואל רזבוזוב: אני בטוח שאת עם הניסיון שלך נוכל להזיז.

יואל רזבוזוב: אני לא חושב שיש פה עניין של קואליציה, אופוזיציה.

יואל רזבוזוב: פוליטיקה תמיד תהיה, אנחנו יודעים.

יואל רזבוזוב: אבל אני כן חושב שאנחנו יכולים לעשות כאן עבודה, וזה מה שמצפים מאתנו.

יואל רזבוזוב: אז שיהיה בהצלחה.

יפעת שאשא ביטון: תודה רבה.

יפעת שאשא ביטון: אני מצפה שהוועדה תהיה עניינית.

יפעת שאשא ביטון: שהיא תדע לשים את האור במקומות שצריך לשנות, לשפר או לתקן.

יפעת שאשא ביטון: והיא תהיה מאוד פרגמטית מהבחינה הזו שאנחנו לא נגיד – מה לא בסדר, אלא אנחנו נגיד – מה כן אפשר לעשות, ואיך אפשר לעשות.

יפעת שאשא ביטון: ואנחנו נעזור לקדם תהליכים.

יפעת שאשא ביטון: בעיניי זאת המשמעות האמיתית.

יפעת שאשא ביטון: אנחנו נהיה אופרטיביים.

יפעת שאשא ביטון: שיהיה לנו בהצלחה.

יפעת שאשא ביטון: כן, אני מרגישה, אתה מדבר על ספורט.

יפעת שאשא ביטון: אני כל התקופה הזאת אמרתי, שאני מרגישה כמו רץ שעשה את כל תרגילי החימום, הוא כבר מגיע עם כל המרץ לקו הזינוק, ואומרים לו – לא עכשיו, לא עכשיו.

יפעת שאשא ביטון: הוא כבר רוצה לרוץ, ואומרים לו – לא.

יפעת שאשא ביטון: כך אני מרגישה.

יפעת שאשא ביטון: אני שמחה שאנחנו כאן.

יפעת שאשא ביטון: לאה, תודה רבה על ההתגייסות.

יפעת שאשא ביטון: כבר מאתמול איך שקיבלת את המינוי, והיועצת המשפטית שלנו, של הוועדה.

יפעת שאשא ביטון: והדובר שככה נצעד ביחד, גם נקיים פגישת היכרות יותר מעמיקה.

יפעת שאשא ביטון: אני יכולה להבטיח לכם – לא תנוחו הרבה.

יפעת שאשא ביטון: יש לנו הרבה עבודה לפנינו.

יפעת שאשא ביטון: אתה מכיר אותי, אם אנחנו לוקחים משהו, אז עושים אותו עד הסוף.

יפעת שאשא ביטון: זה הזמן שלנו עכשיו עם כל מה שקורה.

לאה גופר: מחר יש מרתון בשעה 12:30-16:00.

לאה גופר: מחכים לך.

יפעת שאשא ביטון: כן.

יפעת שאשא ביטון: אנחנו בשני דיונים כבר מחר.

יפעת שאשא ביטון: הדיונים הראשונים יהיו קודם כל בקבלת תמונת מצב על מה שקורה עכשיו, כדי שאנחנו נדע מאיפה אנחנו מתחילים ונוכל לאסוף את הכול.

יפעת שאשא ביטון: הדבר השני, שהוא מאוד בוער, זה הנושא של העסקים.

יפעת שאשא ביטון: כל ההלוואות, כל מה שהתחייבו כסל סיוע, ננתח אותו.

יפעת שאשא ביטון: ננסה להבין איפה האתגרים והכשלים, מה אולי צריך לתקן.

יפעת שאשא ביטון: ולוודא הכי חשוב שמי שבקצה שם מקבל את הכסף, והוא לא מתמסמס לנו שם איפשהו שם בדרך.

יואל רזבוזוב: חשוב ההתייחסות של המשרדים הממשלתיים, שישלחו לי פה נציגים בכירים שיבואו ויתנו תשובות, ולא ישלחו לי פה סתם אנשים שיבואו, יספרו לי סיפורים, כי גם זה קורה.

יואל רזבוזוב: אז כאן, דווקא במעמד הזה, עם יושב-ראש הכנסת, אנחנו כן נראה אם זה עובד, ואם לא, אנחנו כן נצטרך להפעיל את הלחץ.

יפעת שאשא ביטון: אנחנו ניתן את הכבוד לכולם, כל עוד שייתנו לנו את התשובות.

יואל רזבוזוב: בדיוק.

יואל רזבוזוב: אנחנו צריכים את התשובות.

יפעת שאשא ביטון: תודה רבה.

יפעת שאשא ביטון: שיהיה בהצלחה.